LV Eiropas Savienības Oficiālais Vēstnesis C 57/16

Francijas valdības paziņojums saistībā ar Eiropas Parlamenta un Padomes Direktīvu 94/22/EK par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei (1)

(Paziņojums par pieteikumu ekskluzīvas atļaujas “Permis des Marges du Finistère” saņemšanai, lai veiktu šķidro vai gāzveida ogļūdeņražu raktuvju izpēti)

(Dokuments attiecas uz EEZ)

2010/C 57/11

Ar 2009. gada 15. septembra pieteikumu uzņēmums GTO Ltd, kura juridiskā adrese ir Trafalgar House, 11 Waterloo Place, London SW1Y 4AU UNITED KINGDON, lūdza piešķirt uz pieciem gadiem ekskluzīvu atļauju, tā saukto “Permis des Marges du Finistère”, lai veiktu šķidro vai gāzveida ogļūdeņražu raktuvju izpēti aptuveni 21 000 km2 platībā, kas ir daļa no Finistère departamenta teritorijas.

Šai atļaujai atbilstīgās teritorijas perimetru veido meridiānu un paralēļu līnijas, kas secīgi savieno punktus, kuru ģeogrāfiskās koordinātas noteiktas turpmāk tabulā, pamatojoties uz Parīzes meridiānu (koordinātas, kas izteiktas grādos) un Griničas meridiānu (koordinātas, kas izteiktas grādos, minūtēs un sekundēs – norādītas informatīvā nolūkā):

A punkts : 12° 60′ rietumu garuma meridiāna (9° 00′ 00″ O) krustpunkts ar robežlīniju starp Francijas un Lielbritānijas kontinentālo šelfu. B punkts : 8° 70′ rietumu garuma meridiāna (5° 30′ 00″ O) krustpunkts ar robežlīniju starp Francijas un Lielbritānijas kontinentālo šelfu.

Punkts Ģeogr. garums Ģeogr. platums C 8° 70′ austrumu garums (5° 30′ 00″ O) 53° 30′ ziemeļu platums (48° 00′ 00″ N) D 12° 60′ austrumu garums (9° 00′ 00″ O) 53° 30′ ziemeļu platums (48° 00′ 00″ N)

Punkti A–B = robežlīnija starp Francijas un Lielbritānijas kontinentālo šelfu.

Pieteikumu iesniegšana un atļaujas piešķiršanas kritēriji

Sākotnējo un konkurējošo pieteikumu iesniedzējiem ir jāpierāda to atbilstība prasībām atļaujas saņemšanai, kuras noteiktas 4. un 5. pantā 2006. gada 2. jūnija Dekrētā Nr. 2006-648 par kalnrūpniecības atļaujām un tiesībām uzglabāt pazemē (Francijas Republikas Oficiālais Vēstnesis (Journal officiel de la République française), 2006. gada 3. jūnijs.).

Ieinteresētie uzņēmumi deviņdesmit dienās no šā paziņojuma publicēšanas var iesniegt konkurējošu pieteikumu saskaņā ar procedūru, kas īsumā aprakstīta “Paziņojumā par kalnrūpniecības atļauju saņemšanu ogļūdeņražu meklēšanai, izpētei un ieguvei Francijā”, kurš 1994. gada 30. decembrī publicēts Eiropas Kopienu Oficiālā Vēstneša C sērijas 374 numura 11. lpp., un kas noteikta 2006. gada 2. jūnija Dekrētā Nr. 2006-648 par kalnrūpniecības un zemes dzīļu izmantošanas darbu atļaujām (Francijas Republikas Oficiālais Vēstnesis, 2006. gada 3. jūnijs.).

Konkurējošie pieteikumi jānosūta kalnrūpniecības lietu ministram uz turpmāk norādīto adresi. Lēmumus par atļaujas piešķiršanu attiecībā uz sākotnējo pieteikumu un konkurējošiem pieteikumiem pieņems divu gadu laikā, skaitot no dienas, kad Francijas iestādes saņem sākotnējo pieteikumu, vai vēlākais līdz 2011. gada 15. septembrim.

Nosacījumi un prasības attiecībā uz darbības veikšanu un tās pārtraukšanu

Pieteikumu iesniedzēji sīkāku informāciju var iegūt, iepazīstoties ar Kalnrūpniecības kodeksa 79. un 79.1. pantu un 2006. gada 2. jūnija Dekrētu Nr. 2006-649 par kalnrūpniecības un apakšzemes darbiem un apakšzemes raktuvju un krātuvju pārvaldi (Francijas Republikas Oficiālais Vēstnesis, 2006. gada 3. jūnijs).

Papildu informāciju var saņemt šādā iestādē:

Ministère de l'écologie, de l’énergie, du développement durable et de la mer: Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques Grande Arche — Paroi Nord, 92055 La Défense Cedex, FRANCE, tālr. +33 140819529. Ar iepriekš minētajiem normatīvajiem un administratīvajiem aktiem var iepazīties Légifrance tīmekļa vietnē: http://www.legifrance.gouv.fr

(1) OV L 164, 30.6.1994. 3. lpp.